Tim od 4 člana.

Izradite plan za neki javni događaj u gradu Klanjcu ili u Hrvatskoj u trajanju od 3 dana. To mogu biti neki sportski susreti, nešto slično Klanječkoj jeseni, neki skup koncerata. Svaki dan morate imati barem 4 događanja. Pokušajte složiti da je zadnji dan „Veliki finale“ događaja. Sami odaberite izvođače i vrstu događanja.

Dva člana rade prvi zadatak, dva člana drugi. Pomognite i koordinirajte se međusobno.

1. Na temelju plana treba izraditi i plakat za navedeni događaj. Na plakatu trebaju biti navedeni glavni događaji dana, vrijeme odvijanja, promotivne slike. Plakat mora biti oku ugodan i dolaziti na 1 ili 2 stranice A4. Na plakatu se nalaze samo najbitnije stvari, bez puno detaljnih opisa.
2. Za događaj treba izraditi i neku web prezentaciju. To može biti prezentacija u Sway-u(preporučam), prezentacija u PowerPointu, web stranica na google sites, Online bilježnica u OneNote i slično. Dodajte slike, videe izvođača, zanimljive opise, privucite goste.

Tim od 4 člana.

Događaj ćete prezentirati pred razredom. Budite kreativni. Složite si neki plan za prezentiranje sadržaja u trajanju od otprilike 3 - 4 minute. U otm vremenu prikažite plakat, web prezentaciju događanja i ispričajte najbitnije stvari o događanju. Pokušajte motivirati prisutne da dođu na taj događaj.

Ocjenjivat će se na ljestvici od 0 do 4:

Događaj je kreativan i zanimljiv!

Događaj ima dovoljno sadržaja u 3 dana.

Plakat je vizualno zanimljiv.

Plakat sadrži sve potrebne podatke.

Web prezentacija je vizualno zanimljiva.

Web prezentacija sadrži detaljan popis i opis aktivnosti.

Poveznice postoje i funkcionalne su.

Tim se je pripremio za prezentiranje i prezentiranje je bilo jasno i tečno.

Prezentiranje je bilo zanimljivo.